da en da da da sv en da id en et da sv da da da da en da sv da de nl da da en da da da da da da da da da da da da da da da de da da en da ko da da nb nb nb ms nb nb nb da da es da da sl da da da de da da da de de da da en da eu da da da da da ar hu sv da da da it
Alle el-kunder betaler en el-afgift til staten. Men du kan få nedsat din el-afgift, hvis din bolig er registreret med el som den primære opvarmningskilde i Bygnings- og Boligregistret (BBR).
Hvis du opvarmer din bolig med el, jordvarme eller varmepumpe, har du mulighed for at få nedsat din el-afgift på den del af dit el-forbrug, der ligger over 4.000 kWh om året.
Vær opmærksom på, at du skal søge om at få reduceret din el-afgift hos din el-leverandør. Det er nemlig dem, der sender dig din regning og som sørger for at behandle din ansøgning om reduceret el-afgift.
Tjek, at du har jordvarmeanlæg, luft-til-luft varmepumpe, luft-til-vand varmepumpe eller ganske almindelig elvarmeradiator.
Tjek, om du allerede har reduceret elafgift. Hvis du har, kan du se det på din regning fra din el-leverandør.
Tjek, at din bolig er registreret i BBR med el som primær opvarmning.
Du kan tjekke dine ejendomsdata på OIS, Udviklings og Forenklingsstyrelsens hjemmeside
Kontakt din el-leverandør. Leverandøren har ofte oplysninger på deres hjemmeside og eventuelt et skema, du skal udfylde.
Hvis din el-leverandør beder dig om at få dine oplysninger bekræftet hos Brøndby Kommune, kan du sende dine oplysninger til os på mail: teknik@brondby.dk
Send skemaet retur til din el-leverandør, når vi har godkendt det. Så er det din el-leverandør, der sørger for, at du får registreret reduktionen i deres system.
Først skal du sikre dig, at din bolig er korrekt registreret i BBR. For at have ret til en reduceret el-afgift, skal der enten stå elvarme eller varmepumpe under bygningens primære varmeinstallation.
Hvis du har opdaget fejl i BBR-oplysningerne om din ejendom, skal du rette dem på Ret BBR
Tlf. 43 28 28 28
Mandag - onsdag: Kl. 09.00 - 13.00
Torsdag: Kl. 13.00 - 17.30
Fredag: Kl. 09.00 - 12.00
Mandag - onsdag: Kl. 09.00 - 14.30
Torsdag: Kl. 13.00 - 17.30
Fredag: Kl. 09.00 - 12.00
Sidst opdateret den 22. september 2022
Skrevet af Brøndby Kommune
Vaccination mod corona og influenza i Brøndby
Nu har du mulighed for at blive vaccineret i Brøndby – og uden tidsbestilling.
Brøndby Kommune har genoptaget sager om tabt arbejdsfortjeneste i årene 2017-2019
Brøndby Kommune har gennemgået alle sager om tabt arbejdsfortjeneste i årene 2017-2019. I de sager hvor den maksimale sats har været anvendt, er der lavet en genberegning. Hvis genberegningen har vist, at de har fået for lidt udbetalt, er der sendt brev borgerne.
Telefon: 43 28 28 28
Tilgængelighedserklæring Kontakt og åbningstider
Akut hjælp – uden for åbningstid
Abonner på nyheder fra brondby.dk